Саво Климовски
Саво Климовски (13. јун 1947) је македонски политичар. Био је трећи председник Собрања Републике Македоније. Током 1999. године кратко је био вршилац дужности Председника Републике Македоније.

Биографија 
Саво Климовски је рођен у Скопљу 1947. године. Дипломирао је на Правном факултету 1970. године, магистрирао 1975. и докторирао у Љубљани 1978. године у области правних студија. После дипломирања 1971. године изабран је за асистента на Правном факултету у Скопљу, а затим за доцента и професора на факултету.

Изабран је за декана Правног факултета у Скопљу у два мандата, од 1992. до 1996. године. 

Био је члан Извршног већа Скупштине СРМ и председник Националног комитета за образовање, културу и физичку културу од 1986. до 1990. године. Објавио је десет књига, међу којима су: уставно право, политички систем и парламентарни закони и више од стотина научних радова из области правних студија. Оснивач је Демократске алтернативе и члан руководства странке. 

Од 19. новембра 1999. до 15. децембра 1999. је био вршилац дужности Председника Републике Македоније.

Референце

Литература

Спољашње везе 

Рођени 1947.
Македонски политичари
Народни посланици Собрања Северне Македоније